Diari Oficial de la Generalitat Valenciana


Sumari del DOGV 4074, del 29-08-2001 (2001/8524)

ORDRE de 7 d'agost de 2001, de la Conselleria de Sanitat, per la qual revisa les condicions econòmiques aplicables a l'assistència sanitària concertada amb mitjans aliens durant l'any 2001, en l'àmbit de la conselleria, per als contractes sotmesos expressament a aquesta revisió.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/08/07/(1)/dof/vci/html**

### Dades del document

Número de DOGV
:   4074

Data del DOGV
:   29-08-2001

Secció del DOGV
:   I. DISPOSICIONS GENERALS

Número del document
:   2001/8524


Data del document
:   07-08-2001

Organisme emissor
:   Conselleria de Sanitat

Tipus de document
:   Ordre

Correcció d'errades

 Descriptors 

:   * servei sanitari
    * medicina privada
    * condició econòmica
    * legislació

ORDRE de 7 d'agost de 2001, de la Conselleria de Sanitat, per la qual revisa les condicions econòmiques aplicables a l'assistència sanitària concertada amb mitjans aliens durant l'any 2001, en l'àmbit de la conselleria, per als contractes sotmesos expressament a aquesta revisió. [2001/8524]
  
L'Ordre de 7 de juliol de 1997 (DOGV núm. 3073, de 17 de febrer) de la Conselleria de Sanitat, va establir les tarifes màximes aplicables a l'assistència sanitària prestada amb mitjans aliens a la conselleria durant l'any 1997.
  
Durant els anys 1998, 1999 i 2000, s'han adaptat tots els concerts celebrats per la Conselleria de Sanitat als mecanismes de contractació previstos en el Real Decret Legislatiu 2/2000, de 16 de juny, vigent, pel qual s'aprova el text refós de la Llei de Contractes de les Administracions Públiques.
  
Actualment, tots els contractes estableixen la seua pròpia fórmula de revisió de preus independent de la present ordre, però els anteriors es regien pel que disposara l'ordre de revisió de tarifes, i per això mentre en perduren és necessari mantenir-la actualitzada.
  
Per a l'any 2001, i tenint en compte l'evolució de l'índex de preus, la repercussió de costos sobre els diferents serveis, les diferències amb les tarifes aplicables en la resta del territori nacional així com les disponibilitats pressupostàries de la Generalitat Valenciana, s'ha considerat necessari publicar aquesta revisió de preus aplicables als concerts vigents als quals s'aplica la present ordre.
  
Per això, i d'acord amb l'article 90.4 de la Llei 14/1986 de 25 d'abril, General de Sanitat i l'article 162 del vigent Real Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, fent ús del Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, i el Decret 46/2001, de 27 de febrer,
  
ORDENE
  
Article 1. Tarifes màximes i normes generals de revisió
  
1.1 Els concerts que tinguen previst en les seues clàusules la renovació de preus d'acord amb aquesta ordre veuran modificades les seues tarifes en la proporció establida en els annexos referits per a cada un dels serveis a què es referisca el concert.
  
Article 2. Assistència en règim d'hospitalització
  
2.1. Les tarifes d'hospitalització en la modalitat de pagament per estada en centres concertats s'incrementaran per a l'exercici 2001 en un percentatge del 4%, per la qual cosa es modificaran segons que figura en l'annex I de la present ordre, en funció de cada dia d'estada i llit ocupat, segons el grup i nivell en què es classifica a aquest efecte cada centre concertat, diferenciant la tarifa corresponent en els casos d'actuació amb metges propis del centre, de l'altra tarifa que s'aplica quan el control del pacient el porten a terme els metges de la Conselleria de Sanitat assignats al centre.
  
2.2 La classificació per grup i nivell dels centres es realitza, mentre no existisca una nova normativa actualitzada, equiparant-los d'acord amb la dotació de mitjans i personal amb què compten segons la Resolució d'11 d'abril de 1980 de la Secretaria d'Estat per a la Sanitat, que regula l'assistència sanitària amb mitjans aliens als beneficiaris de la Seguretat Social (BOE núm. 107, de 3 de març de 1980).
  
2.3 L'increment aplicable a aquestes tarifes des dels anys 1998, 1999 i 2000 serà el 0%.
  
Article 3. Assistència en règim ambulatori
  
3.1 Les tarifes que percebran els centres assistencials amb els quals es concerta l'atenció de malalts beneficiaris del sistema sanitari públic en règim ambulatori, en concepte de primeres consultes de facultatius, atenció ambulatòria d'urgències i intervencions quirúrgiques menors ambulatòries, es modifiquen en un percentatge del 4% d'increment per a l'exercici 2001 i queden com s'estableix en l'annex II de la present ordre.
  
3.2 Les consultes successives i revisions ambulatòries posthospitalàries, quan estiga previst així, es pagaran al preu que resulta de calcular el 50% de la primera consulta.
  
3.3 No obstant el que disposen els apartats anteriors, als centres hospitalaris oncològics se'ls abonarà per cada consulta ambulatòria, primera o successiva, o revisions posteriors al primer tractament, la tarifa fixada per a l'estada al grup i nivell en què el centre estiga classificat, sempre que estiga concertat com a oncològic per la Conselleria de Sanitat.
  
3.4 L'increment aplicable a aquestes tarifes des dels anys 1998, 1999 i 2000 serà el 0%.
  
Article 4. Serveis sanitaris de diagnòstic i tractament
  
4.1 Les tarifes que percebran pels conceptes de serveis sanitaris de diagnòstic o tractament es modifiquen en el percentatge fixat segons el servei per a l'exercici 2001, com estableix l'annex III de la present ordre.
  
4.2 L'increment aplicable a aquestes tarifes des dels anys 1998, 1999 i 2000 serà el 0%.
  
4.3 Les pròtesis o material d'osteosíntesi que és necessari implantar als pacients beneficiaris de la Seguretat Social hospitalitzats en l'establiment sanitari corresponent, es podran facturar a càrrec de la Conselleria de Sanitat, segons les normes específiques que hi siguen d'aplicació, sempre que estiga estipulat així en el concert vigent i que no estiguen incloses expressament en el preu del concert.
  
Article 5. Transport sanitari
  
Les tarifes que percebran pel concepte de transport sanitari concertat no inclòs en el concepte de tarifa plana, en les seues distintes modalitats, es modifiquen, segons que estableix l'annex IV de la present ordre, en un percentatge del 10% durant l'any 2001 per als serveis de transport no assistit i, quant al transport sanitari assistit (SAMU) C.P. 22/98, el contractes sotmesos a fórmula de revisió de preus segons ordre de revisió de tarifes, s'incrementarà en un percentatge del 4% l'any 2000 i un 6% l'any 2001. En els anys no explicitats serà el 0%.
  
Article 6. Gravàmens i efectes econòmics
  
6.1 En les tarifes indicades en els articles anteriors estan inclosos tots els impostos, taxes i càrregues legals establits o que puguen establir-se durant la vigència de les tarifes presents, i es consideren les tarifes estipulades com a preu cert.
  
6.2. Les modificacions de tarifes aplicables d'acord amb la present ordre es produiran amb efectes econòmics des del primer dia de gener de l'any 2001, excepte en el cas previst en transport sanitari (SAMU) C.P. 22/98, amb efecte des de l'01.01.2000.
  
6.3. No obstant això, i d'acord amb l'article 103 i els que hi concorden del Real Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, la revisió de les tarifes aplicables en els concerts el procediment de contractació dels quals hi estiga sotmés, serà aplicable el dia 1 de gener de l'exercici sempre que haja transcorregut un any des de la seua adjudicació inicial i s'haja executat el 20% del seu import. En els casos en què no concórreguen aquestes circumstàncies, els efectes econòmics de la revisió seran procedents des del dia u del mes següent al mes en què es complisquen els requisits anteriors.
  
DISPOSICIÓ DEROGATÒRIA
  
Queden derogades les normes de rang igual o inferior en tot allò que s'opose al que estableix la present ordre.
  
DISPOSICIONS FINALS
  
Primera
  
Es faculta la Subsecretaria per a l'Agència Valenciana de la Salut i de Recursos Econòmics de la Conselleria de Sanitat per a l'establiment de totes les instruccions que siguen necessàries per a l'aplicació de la present ordre i, en particular, per a dictar les resolucions individuals de modificació de tarifes que d'acord amb la aquesta ordre siga procedent aplicar a cada empresa concertada.
  
Segona
  
La present ordre vigirà des de l'endemà de la publicació en el Diari Oficial de la Generalitat Valenciana, i tindrà vigència fins al dia 31 de desembre de 2001.
  
València 7 d'agost del 2001
  
El conseller de Sanitat,


Còpia Permalink ELI